Juventus u Real Madrid qed jissieltu sabiex jakkwistaw is-servizzi tal-midfielder Franċiż, Eduardo Camavinga. Dan il-player ta' 18-il sena diġá qed jissemma li se jkun midfielder ta' kwalitá fil-futur. Bħalissa Camavinga qed jilgħab ma' Rennes bil-coach Julian Stephan iqisu fundamentali għall-iskema tattika tiegħu. Minkejja kollox, iċ-ċansijiet li Camavinga jibqa' jilgħab fir-reġjun tal-Brittanja qed dejjem aktar jiċkienu minħabba li l-Merengues u l-Bianconeri lesti li joffru somma tajba għalih. Camavinga jixtieq jilgħab ma' xi wieħed minn dawn iż-żewġ timijiet għalkemm wiegħed lid-diriġenti tal-club Franċiż li matul dan l-istaġun se jkun qed jikkonċentra sabiex jgħin lit-team tiegħu jikseb riżultati pożittivi.